
Opštinski sud u Mostaru po sudiji, Gordani Puljarević u izvršnom postupku tražitelja izvršenja: 1. Krtalić Šćepo; 2.  Marija Bokšić; 3. Tihomir Bokšić; 4. Mario Spužević;  5. Glibić Slava ; 6. Pandža Anđa; 7. Ljubo Škobić; 8. Ivica Kožul; 9. Vujević Mirela;  10. Čabrilo Predrag; 11. Vejzović Ibro; 12. Radomir Sudar; 13. Deronjić Božidar; 14. Stojan Ćorić; 15. Marinović Ankica; 16. Cvitković Milenko; 17. Tarčuki Valentin; 18. Zovko Željko; 19. Miro Filipović; 20. Franjo Kožul;  21. Radislav Tubić; 22. Buntić Lovre; 23. Mladenka Golo; 24. Jasna Đinkić; 25. Primorac Ivo;   26. Žani Buhovac; 27. Šitum Bruno; 28. Mirela, Marina, Martina i Ana Krtalić; 29. Mili Tosum; 30. Stjepan Ramljak; 31.Ervin Kadrić; 32. Novica Savić: 33. Markić Dario; 34. Pinjuh Davor; 35. Rupar Miljan; 36. Smoljan Franjo; 37. Šparavalo Rada:  tražitelji izvršenja od 1. do 37. zastupani po punomoćniku, Sadudinu Zaklna, advokatu iz Mostara; 38. Luca Obrovac i 39. Papac Edvard; oboje zastupani po punomoćniku, Nerminu Dizdar, advokatu iz Mostara; 40. Kolar Davor; 41. Dragoje Đuro; 42. Oliver Zovko; 43. Tole Božo; 44. Drago Kordić; 45. Goran Blažević i 46. Miro Čarapović, tražitelji izvršenja od 40. do 46. zastupani po punomoćniku, Miro Kebo; Samir Guzin; Azer Guzin; Anel Droce, advokati iz Zajedničke advokatske kancelarije Kebo&Guzin iz Mostara; 47. Eox Matrix d.o.o. Sarajevo zastupano po punomoćniku Mariu Maletić, advoktau iz Mostara,  protiv izvršenika, Soko rashladna klima i tehnika d.d. Mostar zastupan po punomoćniku, Ripić Nedeljku, advokatu iz Mostara, radi izvršenja na nekretnini u vlasništvu izvršenika,  van ročišta,  donio je dana 12.07.2023. godine  sljedeći:



ZAKLJUČAK
o  prodaji nepokretnosti


I
Određuje se prvo ročište  za javnu prodaju nekretnine u vlasništvu izvršenika, Soko rashladna klima i tehnika d.d. Mostar  i to: 

Nekretnine upisane u zk ul 1758 k.o. Rodoč , vlasništvo izvršenika sa 1/1 dijela  i to: 

· k.č. 2696 (stara k.č. 633/2 k.o. SP Rodoč) Kalionica Transmisi, poslovna zgrada u privredi 
                 površine 9511 m2; 
· k.č. 2701 (stara k.č. 474/26 k.o. SP Rodoč) Stara Škola, kuća i zgrada površine 251 m2 
                (ruševina); 
· k.č. 2702 (stara k.č. 474/25) Soko, skladište površine 203 m2;
· k.č. 2703 (stara k.č. 474/24) Stražarnica, skladište 203 m2; 

Na osnovu nalaza stalnog sudskog vještaka građevinske struke, Nenada Krčum , dipl.ing. građevine od 20.04.2023.godine, utvrđuje se da ukupna vrijednost nekretnine  iznosi   i to: 

· k.č. 2696 (stara k.č. 633/2)   površine 9511 m2 -    2.795.269.20 KM; 
· k.č. 2701 (stara k.č. 474/26) površine   251 m2 -       117.260,40 KM;  
· k.č. 2702 (stara k.č. 474/25) površine   203 m2 -         19.792,08 KM;
· k.č. 2703 (stara k.č. 474/24) površine   203 m2 -         15.288,67 KM;
              
II

Ročište za prodaju nekretnina održat će se u zgradi Opštinskog suda Mostar,  Maršala Tita br. 94, prizemlje,  sudnica  br. 33a,  dana, ČETVRTAK 26.10.2023.  godine s početkom u 10:00 sati. 

III

Na prvom ročištu za javnu prodaju, nekretnina iz tačke I. ovog zaključka, ne može biti prodate za cijenu ispod ½ utvrđene vrijednosti nekretnine. Početne ponude za prvo ročište na iznose manje od jedne polovine utvrđene vrijednosti, neće biti razmatrane. 

        IV

Kupac je dužan položiti cijenu sudu umanjenu za položeno osiguranje najkasnije u roku od 30 dana od dana objave Zaključka o prodaji nekretnine na oglasnoj tabli suda. 

Poreze i takse u vezi s prodajom snosit će lice koje je dužno i platiti iste u skladu sa Zakonom o porezu na promet nekretnina[footnoteRef:1]. [1:  „Službene novine Hercegovačko-neretvanskog kantona“, br. 8/00, 5/04, 11/08, 5/12, 7/12 i 9/15] 


Ukoliko ponuđač s najvišom cijenom ne položi prodajnu cijenu sudu u naprijed određenom roku, sud će zaključkom proglasiti prodaju tome ponuđaču nevažećom i novim zaključkom odrediti da je nekretnina prodana drugom ponuđaču. 

         V
	
U javnom nadmetanju kao kupci mogu učestvovati lica koja su prethodno položila osiguranje u iznosu od  10.000,00 KM.

Osiguranje se polaže na depozitni račun suda br. 3381002250663668 kod Uni Credit banke d.d. Mostar, uz naznaku  „Osiguranje za učešće na javnom nadmetanju po zaključku Opštinskog suda Mostar broj : 58 0 P 056189 15 I 2  od 12.07.2023. godine“. 

Lica koja učestvuju na javnom nadmetanju dužna su prije ročišta predati sudu primjerak uplatnice iz koje je vidljivo da je osiguranje položeno. 

Ponuđačima čija ponuda ne bude prihvaćena, osim za prva tri najbolja ponuđača, osiguranje će se vratiti odmah nakon zaključenja javnog nadmetanja. 

Od polaganja osiguranja oslobođen je tražitelj izvršenja. 




         VI
	
Zainteresovana lica mogu razgledati nekretninu iz tačke I. ovoga zaključka dana srijeda,25.10.2023. godine u terminu od 10:00 do 13:00 sati.

Ukoliko izvršenik ili drugo lice bude sprječavalo ili ometalo razgledanje nekretnine, biće udaljen sa nekretnine za vrijeme razgledanja u skladu sa čl. 77. st. 2. Zakona o izvršnom postupku Federacije BiH[footnoteRef:2]. [2:  „Službene novine Federacije BiH“,  br. 32/2003, 52/2003 - ispr., 33/2006, 39/2006 - ispravka,39/2009, 
    35/2012 i 46/2016 i "Službeni glasnik BiH", br. 42/2018 - odluka Ustavnog Suda] 



                    VII
	
Kupac nekretnine ne može biti sudija niti drugo lice koje službeno sudjeluje u postupku prodaje, njihov supružnik i s njima povezana lica (preci, potomci, braća i sestre  i njihovi supružnici, izvršenik i njegov supružnik, kao ni lica koja prema zakonu ne mogu steći nepokretnost koja je predmet izvršenja. 

                     VIII

Ovaj Zaključak objavit će se na oglasnoj tabli Opštinskog suda u Mostaru, a tražitelji izvršenja mogu o svom trošku objaviti zaključak o prodaji u sredstvima javnog informisanja.  




POUKA O PRAVNOM LIJEKU:                                                                  Sudija 
Protiv ovog zaključka nije dozvoljena žalba 
                                                                                                              Gordana Puljarević 

								          
